CELEX: 31989R1879
Language: el
Date: 1989-06-21 00:00:00
Title: Κανονισμός (ΕΟΚ) αριθ. 1879/89 του Συμβουλίου της 21ης Ιουνίου 1989 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένες ποιότητες υδροϋπεροξειδίου του τριτοταγούς βουτυλίου και ακετοβουτυρικής κυτταρίνης

Avis juridique important

|

31989R1879

Κανονισμός (ΕΟΚ) αριθ. 1879/89 του Συμβουλίου της 21ης Ιουνίου 1989 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένες ποιότητες υδροϋπεροξειδίου του τριτοταγούς βουτυλίου και ακετοβουτυρικής κυτταρίνης  

Επίσημη Εφημερίδα αριθ. L 182 της 29/06/1989 σ. 0004 - 0005

***** ΚΑΝΟΝΙΣΜΟΣ (ΕΟΚ) αριθ. 1879/89 ΤΟΥ ΣΥΜΒΟΥΛΙΟΥ  της 21ης Ιουνίου 1989  για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένες ποιότητες υδροϋπεροξειδίου του τριτοταγούς βουτυλίου και ακετοβουτυρικής κυτταρίνης  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,  την πρόταση της Επιτροπής,  Εκτιμώντας:  ότι η παραγωγή στην Κοινότητα ορισμένων ποιοτήτων υδροϋπεροξειδίου του τριτοταγούς βουτυλίου και της ακετοβουτυρικής κυτταρίνης είναι σήμερα ανεπαρκής για να ικανοποιήσει τις απαιτήσεις των μεταποιητικών βιομηχανιών της Κοινότητας· ότι, συνεπώς, η προμήθεια της Κοινότητας με προϊόντα αυτού του είδους εξαρτάται σήμερα, κατά ένα μη αμελητέο μέρος, από εισαγωγές προέλευσης τρίτων χωρών· ότι πρέπει η Κοινότητα να αντιμετωπίσει, χωρίς καθυστέρηση, τις πλέον επείγουσες ανάγκες προμήθειας των εν λόγω προϊόντων, και αυτό με τους ευνοϊκότερους όρους· ότι συντρέχει λόγος να ανοιχθούν κοινοτικές δασμολογικές ποσοστώσεις με δασμό μηδέν εντός των ορίων κατάλληλων ποσοτήτων, για τη χρονική περίοδο από 1ης Ιουλίου μέχρι 31 Δεκεμβρίου 1989 και με ορισμένες προϋποθέσεις σχετικά με την παρουσίαση ή τον προορισμό· ότι, για να μην διακυβευθεί η ισορροπία των αγορών αυτών των προϊόντων, θα πρέπει να οριστεί η ποσότητα των κοινοτικών δασμολογικών ποσοστώσεων σε 1 700 και 150 τόνους, αντίστοιχα·  ότι θα πρέπει να εξασφαλιστούν, ιδίως, η ίση και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή του ποσοστού που προβλέπεται για τις ποσοστώσεις αυτές, σε όλες τις εισαγωγές των εν λόγω προϊόντων, σε όλα τα κράτη μέλη, και αυτό μέχρι να εξαντληθούν οι ποσοστώσεις·  ότι θα πρέπει να ληφθούν τα αναγκαία μέτρα προκειμένου να εξασφαλισθεί μια κοινοτική και αποτελεσματική διαχείριση αυτών των ποσοστώσεων, προβλέποντας τη δυνατότητα για τα κράτη μέλη να προβαίνουν σε αναλήψεις, από την ποσότητα της ποσόστωσης, των αναγκαίων ποσοτήτων που αντιστοιχούν στις πραγματικές εισαγωγές·  ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής η οποία πρέπει, ιδίως, να μπορεί να παρακολουθεί το ρυθμό εξάντλησης των ποσοστώσεων και να ενημερώνει σχετικά τα κράτη μέλη·  ότι επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν ενωθεί και αντιπροσωπεύονται από την οικονομική ένωση Μπενελούξ, κάθε ενέργεια σχετικά με τη διαχείριση των ποσοστώσεων μπορεί να γίνεται από ένα από τα μέλη της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Από την 1η Ιουλίου μέχρι τις 31 Δεκεμβρίου 1989, ο δασμός που επιβάλλεται κατά την εισαγωγή των κατωτέρω προϊόντων, αναστέλλεται στα επίπεδα και μέσα στα όρια των κοινοτικών δασμολογικών ποσοστώσεων που αναφέρονται για καθένα από αυτά:  1.2.3.4.5 //  //  //  //  //  // Αύξων  αριθμός   // Κωδικός ΣΟ   // Περιγραφή εμπορευμάτων   // Μέγεθος της  ποσόστωσης  (σε τόνους)   // Ποσοστωτικός  δασμός  (σε %)   //    //   //   //   //   //   //   //   //   //  // 09.2745   // ex 2909 60 90   // Υδροϋπεροξείδιο του τριτοταγούς βουτυλίου που περιέχει, κατά βάρος, τουλάχιστον 28 % αλλά όχι πάνω από 32 % νερό   // 1 700   // 0   // 09.2747  // ex 3912 90 10   // Ακετοβουτυρική κυτταρίνη, που προορίζεται για την κατασκευή διακοσμητικών υλικών για αυτοκίνητα   // 150   // 0   //    //   //   //   //  Μέσα στα όρια αυτών των δασμολογικών ποσοστώσεων, το Βασίλειο της Ισπανίας και η Πορτογαλική Δημοκρατία εφαρμόζουν δασμούς που υπολογίζονται σύμφωνα με τις σχετικές διατάξεις της πράξης προσχώρησης της Ισπανίας και της Πορτογαλίας.  2. Εάν ένας εισαγωγέας προσκομίσει σε ένα κράτος μέλος διασάφηση θέσης σε ελεύθερη κυκλοφορία στην οποία περιλαμβάνεται αίτημα χορήγησης του προτιμησιακού καθεστώτος, για ένα από τα προϊόντα που αναφέρονται στον παρόντα κανονισμό και εάν αυτή η διασάφηση γίνει δεκτή από τις τελωνειακές αρχές, το συγκεκριμένο κράτος μέλος προβαίνει, με κοινοποίηση στην Επιτροπή, στην ανάληψη, από το ποσό της αντίστοιχης ποσόστωσης, ποσότητας ίσης με τις ανάγκες αυτές.  Οι αιτήσεις για ανάληψη με την ένδειξη της ημερομηνίας αποδοχής των εν λόγω διασαφήσεων πρέπει να διαβιβάζονται, χωρίς καθυστέρηση, στην Επιτροπή.  Οι αναλήψεις χορηγούνται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του συγκεκριμένου κράτους μέλους, στο μέτρο που το διαθέσιμο υπόλοιπο το επιτρέπει. Εάν ένα κράτος μέλος δεν χρησιμοποιήσει τις αναληφθείσες ποσότητες, τις επιστρέφει, μόλις αυτό είναι δυνατόν, στην αντίστοιχη ποσόστωση.  Εάν οι αιτούμενες ποσότητες είναι μεγαλύτερες από το διαθέσιμο υπόλοιπο της ποσόστωσης, η χορήγηση γίνεται pro rata των αιτήσεων. Η Επιτροπή ενημερώνει σχετικά τα κράτη μέλη.  3. Ο έλεγχος της χρησιμοποίησης των προϊόντων για τον συγκεκριμένο ειδικό προορισμό όσον αφορά την ποσόστωση που αντιστοιχεί στον αύξοντα αριθμό 09.2747, γίνεται σύμφωνα με τις οικείες κοινοτικές διατάξεις.  Άρθρο 2  Κάθε κράτος μέλος εξασφαλίζει στους εισαγωγείς των εν λόγω προϊόντων την επί ίσοις όροις και συνεχή πρόσβαση στις ποσοστώσεις, εφόσον το υπόλοιπο των ποσοστώσεων το επιτρέπει.  Άρθρο 3  Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού.  Άρθρο 4  Ο παρών κανονισμός αρχίζει να ισχύει την 1η Ιουλίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 21 Ιουνίου 1989.  Για το Συμβούλιο  Ο Πρόεδρος  C. ARANZADI